# Fotode redigeerimine - töövoog

## Piltide redigeerimise tööriistad

### Standardne töövoog

Kõige elementaarsema töövoo puhul tasuks silmas pidada järgmisi asju:

1. Säritus: värvustasakaal

2. Värv: värvustasakaal

3. Must- ja valgepunkt: värvustasakaal või tasemete kohandamine

4. Kontrast: kõverate kohandamine

5. Küllastus: värvustasakaal või erksus või toon/küllastus/heledus

6. Suuruse muutmine (interpoleerimine) : suuruse muutmine

7. Teravustamine

8. Digimaterjalide haldus (siltide, pealdiste, hinnangute, geolokatsiooni omistamine, salvestamine teise nimega)

Me soovitame pildi redigeerimisel järgida toodud järjekorda, mis tagab fotograafiliselt kvaliteedilt parima lõpptulemuse. Kindlasti tasub alati teravdamine ette võtta viimase asjana. Samuti soovitame kasutada fotode salvestamiseks kadudeta vorminguid, näiteks PNG või TIFF. Vastasel juhul kaotad iga pildi salvestamisega midagi selle algsest väärtusest. Kui võimalik, võiks kasutada vähemalt parimate piltide puhul 16-bitiseid kanaleid. Kui soovid muuta värviruumi ja eriti siis, kui soovid kasutada CIEL*a*bi, on 16-bitised kanalid igasuguste kärpimiste vältimiseks lausa hädavajalikud.

Kui vahetada 4. ja 5. samm ära, mis on täiesti mõttekas, kui juba esialgne kontrast on korralik, saab esimesed neli parandustoimingut ette võtta ühe ja sama tööriista, nimelt värvustasakaalu tööriistaga.

Paljud fotode redigeerimiseks vajalikud tööriistad on &digikam;iga kohe kaasas. Kirjeldame neid alljärgnevalt.

### Redigeerimistööriistade üldine tutvustus

Kõik pildiredaktori tööriistad (teravustamine, pehmendamine, müra vähendamine, fookuse muutmine &etc;) kasutavad põhimõtteliselt sarnast dialoogi, kus saab enne efekti rakendamist näha, milline näeb välja selle tulemus. Näitame siin näitena "tekstuuri lisamise" tööriista dialoogi:

#### Tekstuuri lisamise tööriist

Tekstuuri lisamise tööriist

- (1): seitse nuppu ülal vasakul võimaldavad valida eelvaatluse alas kasutatava võrdlemisviisi. Need on järgmised:

  - Originaalpilt

  - Püstine jagamine dubleerimiseta. Vasakpoolne ala näitab originaali, parempoolne filtri rakendamise toimet originaalpildi parempoolsele osale.

  - Rõhtne jagamine dubleerimiseta. Ülemine ala näitab originaali, alumine filtri rakendamise toimet originaalpildi alumisele osale.

  - Püstine jagamine dubleerimisega. Vasakpoolne ala näitab originaali, parempoolne filtri rakendamise toimet.

  - Rõhtne jagamine dubleerimisega. Ülemine ala näitab originaali, alumine filtri rakendamise toimet.

  - Efekti eelvaatlus reaalajas ilma võrdluseta.

  - Hiirestiil: kui hiir ei asu eelvaatluse ala kohal (vaid seadistustealas), näidatakse tulemuse eelvaatlust, vastasel juhul aga originaali.

- (2): kahe nupuga saab lülitada üle- ja alasärituse näitamist. Värve saab kohandada üldiste seadistuste kaardil.

- (3): eelvaatluse ala valimine. Lohista hiirega raami pildil, raami sisse jäävat ala näidatakse eelvaatluses.

- (4): filtri või plugina seadistuste ala.

- (5): alumises vasakus nurgas on abi- ja lähtestamisnupud (viimase korral määratakse kõigi seadistuste väärtuseks väärtused, mis kehtisid plugina viimase kasutamise ajal).

- (6): edenemisnäidik pluginate puhul, mis nõuavad arvutamist.

### &digikam;i tööriistakomplekt

- Pildi värv

  - Automaatkorrektsioon

  - Heledus/kontrast/gamma

  - Toon/küllastus/heledus

  - Värvustasakaal

  - Mustvalge

  - Kodeerimissügavus

  - Värvihaldus

  - Tasemete kohendamine

  - Värviefektid (ülesäritus, erksus, neoon, serv)

  - Valge tasakaal/säritus/küllastus

  - Kõverate kohendamine

  - Kanalite mikser

- Pildi parandamine

  - Teravustamine (teravustamine, teravustamismask, fookuse muutmine)

  - Hägustamine

  - Punasilmaefekti eemaldamine

  - Pildiobjekti kaotamine

  - Müra vähendamine & hägustamine

  - Kuumade pikslite korrigeerimine

  - Läätsemoonutuse parandus

  - Foto restaureerimine

  - Vinjeti kohendamise tööriist

- Pilditeisenduse tööriistad

  - Suuruse muutmine (vähendamine ja suurendamine)

  - Vaba pööramine

  - Perspektiivi kohendamine

  - Nihketööriist

- Pildi dekoratsioonid

  - Raami lisamine

  - Teksti lisamine

  - Malli lisamine

  - Tekstuuri lisamine

- Eriefektide filtrid

  - Infrapunafilmi matkimine

  - Teralisuse lisamine

  - Õlimaali matkimine

  - Söejoonistuse matkimine

  - Foto kohrutus

  - Moonutamise eriefektid

  - Hägustamise eriefektid

  - Vihmapiiskade lisamine

## Toorvormingus pildifailide töötlemine ja kasutamine

Tüüpiline toorfailide töövoog &digikam;is võib välja näha nii:

- Toorpiltide teisendamise ja värvihalduse seadistuste määramine

  - kaamera, monitori ja printeri ICC värviprofiili hankimine

  - &digikam;i korrektne seadistamine kasutama kindlat värviruumi

- Kaamera valgepunkti määramine

- Värvirekonstruktsioon (demosaicing, sealhulgas interpoleerimine, müra filtreerimine ja värviaberratsiooni korrektsioon).

- Teisendamine värviruumi

- Gammakorrektsioon, toonide seondamine

- Värviprofiili omistamine

- Dünaamiline vahemiku laiendamine (pole kohustuslik)

- Jätkamine standardse töövooga.

Sealt alates on kõik lihtne: vali lihtsalt toorpilt ja ava see redaktoris. Pärast pildi töötlemist saab kasutada värvihalduse vidinat, et kohendada värvide renderdamist. Värvihalduseta on kõik pildid väga tumedad - see on sel juhul täiesti loomulik. Võid katsetada erinevate profiilidega, et leida pildile parim sisendprofiil (mõned kipuvad olema väga neutraalsed, mõned võivad anda liiga küllastatud tulemuse &etc;).

&doc-editor-color; &doc-editor-enhance; &doc-editor-transform; &doc-editor-decorate; &doc-editor-filters;